Pihak Berkuasa Transit Utah

Pihak Berkuasa Transit Utah (UTA;Bahasa Inggeris:Utah Transit Authority) adalah sebuah daerah perkhidmatan khas yang bertanggungjawab untuk menyediakan perkhidmatan awam di seluruh Wasatch Front, Utah, Amerika Syarikat, yang termasuk kawasan metropolitan Ogden, Park City, Provo, Bandar Raya Salt Lake dan Tooele. UTA menyediakan laluan bas tetap, laluan bas tidak tetap, bas ekspres, bas ski, tiga laluan rel ringan di Wilayah Salt Lake (TRAX), sebuah laluan trem di Bandar Raya Salt Lake (Laluan S), dan sebuah laluan rel komuter (FrontRunner) dari Ogden ke Provo melalui Bandar Raya Salt Lake. Ibu pejabat UTA terletak di Bandar Raya Salt Lake dengan lokasi operasi dan garaj terletak di seluruh Wasatch Front, termasuk Ogden, Midvale and Orem. Kenderaan rel ringan disimpan dan diselenggara di depoh kereta api di Salt Lake Selatan dan Midvale. Alat-alat rel komuter UTA disimpan dan diselenggara di sebuah fasiliti di Bandar Raya Salt Lake.

Kesemua stesen dan kereta api TRAX dan FrontRunner UTA, juga termasuk semua bas mematuhi Akta Orang Kurang Upaya Amerika (ADA) maka mudah diakses oleh orang kurang upaya. Selaras dengan Akta Udara Bersih Utah dan Ordinan UTA, "merokok adalah dilarang dalam kenderaan UTA serta hentian bas UTA, stesen TRAX, stesen FrontRunner dan semua harta UTA yang lain."

Rujukan